เมื่อลงทุนแมนได้คุยกับ ประธานเจ้าหน้าที่ฝ่ายลงทุน ของเอไอเอ ประเทศไทย
ผู้สนับสนุน.. ถ้าพูดถึงประกันชีวิต เอไอเอ ก็คงเป็นบริษัทแรกๆ ที่ทุกคนนึกถึง  รู้หรือไม่ว่า.. จริงๆ แล้ว เอไอเอ ประเทศไทยเป็นส่วนหนึ่งของกลุ่มบริษัทเอไอเอ ซึ่งกลุ่มบริษัทเอไอเอ ดำเนินธุรกิจมากว่า 100 ปี มีสาขาครอบคลุมกว่า 18 ประเทศทั่วเอเชียแปซิฟิก  ปัจจุบัน กลุ่มบริษัทเอไอเอ เป็นบริษัทประกันชีวิตที่ใหญ่ที่สุดในโลก และมีสินทรัพย์รวมเมื่อปี 2561 กว่า 230 พันล้านเหรียญสหรัฐ หรือคิดเป็น 7.1 ล้านล้านบาท   และเมื่อไม่กี่วันที่ผ่านมา ลงทุนแมนได้มีโอกาสพูดคุยกับ คุณสุขวัฒน์ ประเสริฐยิ่ง ประธานเจ้าหน้าที่ฝ่ายลงทุน (Chief Investment Officer)   ซึ่งเป็นผู้บริหารพอร์ตการลงทุนของเอไอเอ ประเทศไทย ที่มีมูลค่าสูงถึง 8.5 แสนล้านบาท ในเรื่องของกลยุทธ์การลงทุนของเอไอเอ และผลิตภัณฑ์ประกันชีวิตที่กำลังเป็นที่น่าสนใจในตลาด  แล้วมีเรื่องอะไรน่าสนใจบ้าง? ลงทุนแมนจะแชร์ให้ฟัง
18 ก.ค. 2562

ผู้สนับสนุน..
เมื่อลงทุนแมนได้คุยกับ ประธานเจ้าหน้าที่ฝ่ายลงทุน ของเอไอเอ ประเทศไทย
ถ้าพูดถึงประกันชีวิต
เอไอเอ ก็คงเป็นบริษัทแรกๆ ที่ทุกคนนึกถึง
รู้หรือไม่ว่า.. จริงๆ แล้ว เอไอเอ ประเทศไทยเป็นส่วนหนึ่งของกลุ่มบริษัทเอไอเอ ซึ่งกลุ่มบริษัทเอไอเอ ดำเนินธุรกิจมากว่า 100 ปี มีสาขาครอบคลุมกว่า 18 ประเทศทั่วเอเชียแปซิฟิก
ปัจจุบัน กลุ่มบริษัทเอไอเอ เป็นบริษัทประกันชีวิตที่ใหญ่ที่สุดในโลก และมีสินทรัพย์รวมเมื่อปี 2561 กว่า 230 พันล้านเหรียญสหรัฐ หรือคิดเป็น 7.1 ล้านล้านบาท
และเมื่อไม่กี่วันที่ผ่านมา ลงทุนแมนได้มีโอกาสพูดคุยกับ คุณสุขวัฒน์ ประเสริฐยิ่ง ประธานเจ้าหน้าที่ฝ่ายลงทุน (Chief Investment Officer)
ซึ่งเป็นผู้บริหารพอร์ตการลงทุนของเอไอเอ ประเทศไทย ที่มีมูลค่าสูงถึง 8.5 แสนล้านบาท ในเรื่องของกลยุทธ์การลงทุนของเอไอเอ และผลิตภัณฑ์ประกันชีวิตที่กำลังเป็นที่น่าสนใจในตลาด
แล้วมีเรื่องอะไรน่าสนใจบ้าง?
ลงทุนแมนจะแชร์ให้ฟัง
คุณสุขวัฒน์ ประเสริฐยิ่ง เป็นผู้เชี่ยวชาญด้านการลงทุน ซึ่งมีประสบการณ์มากกว่า 20 ปี ทั้งในฐานะผู้จัดการกองทุน และผู้บริหารระดับสูงในแวดวงสถาบันการเงิน
ปัจจุบัน ดำรงตำแหน่งเป็นประธานเจ้าหน้าที่ฝ่ายลงทุน ของเอไอเอ ประเทศไทย
จากการพูดคุยถึงกลยุทธ์การลงทุนของเอไอเอ
คุณสุขวัฒน์ ระบุว่า..
กลยุทธ์การบริหารพอร์ตการลงทุนของเอไอเอนั้น จะให้ความสำคัญเกี่ยวกับการบริหารสินทรัพย์โดยยึดหลักความระมัดระวังเพื่อปกป้องเงินต้น และ สร้างผลตอบแทนในระยะยาว
ดังนั้น สินทรัพย์การลงทุนส่วนใหญ่จึงอยู่กับพันธบัตร และตราสารหนี้ระยะยาว เช่น พันธบัตรรัฐบาล 10 ปี, 20 ปี และ 50 ปี คิดเป็นสัดส่วนประมาณ 85% ของการลงทุนทั้งหมด
นอกจากนี้ เอไอเอ ยังลงทุนในตราสารทุนหรือหุ้นที่มีการเติบโตดี ในราคาที่เหมาะสมโดยเน้นเรื่องปัจจัยพื้นฐาน มากกว่าปัจจัยทางเทคนิค โดยลงทุนในตราสารทุนกว่า 12% ของสินทรัพย์การลงทุนของบริษัท
ทั้งนี้ ปัจจัยสำคัญที่ทำให้พอร์ตการลงทุนของเอไอเอเติบโตได้อย่างแข็งแกร่ง และยั่งยืน คือ การทำงานร่วมกันเป็นทีม โดยมีการแลกเปลี่ยนข้อมูล องค์ความรู้ และประสบการณ์ร่วมกันระหว่างทีมงานบริหารพอร์ตการลงทุนทั้งหมดในกลุ่มบริษัทเอไอเอ
อีกทั้ง เอไอเอ ยังให้ความสำคัญกับการทำงานวิเคราะห์ข้อมูลเชิงลึกก่อนการลงทุน และมีการทบทวนพอร์ตการลงทุนอย่างสม่ำเสมอ เพื่อนำไปประกอบการจัดพอร์ตการลงทุนได้อย่างเหมาะสม และมีประสิทธิภาพ
และเมื่อถามคุณสุขวัฒน์ถึงมุมมองธุรกิจประกันชีวิตในประเทศไทยเป็นอย่างไร?
คุณสุขวัฒน์ มีมุมมองเชิงบวกต่อแนวโน้มธุรกิจประกันชีวิตในประเทศไทย
โดยมองว่า.. แนวโน้มธุรกิจประกันชีวิตในประเทศไทยนั้นกำลังเติบโตได้ดี
อย่างไรก็ตาม “รูปแบบ” ของประกันชีวิต กำลังเป็นส่วนสำคัญในการเติบโตในอนาคต
และหนึ่งในรูปแบบประกันชีวิตที่มีอัตราการเติบโตสูงในประเทศไทยก็คือ “ยูนิต ลิงค์”
แล้ว ยูนิต ลิงค์ คืออะไร?
ยูนิต ลิงค์ คือ ประกันชีวิตควบการลงทุน ที่ให้ทั้งความคุ้มครองชีวิตและโอกาสในการลงทุนในกองทุนรวม
ซึ่งกองทุนรวมต่างๆ ทางเอไอเอจะเป็นคนคัดสรรมาให้ ซึ่งจะพิจารณาจากปัจจัยต่างๆ อย่างรอบคอบจากผู้เชี่ยวชาญมืออาชีพ จนได้ออกมาเป็นกองทุนให้ลูกค้าได้เลือก
โดย ยูนิต ลิงค์ ของเอไอเอจะมีอยู่ 3 แบบ ออกแบบขึ้นมาเพื่อรองรับความต้องการของลูกค้าที่หลากหลาย
ไม่ว่าจะเป็นความคุ้มครองเพื่อเป็นหลักประกันของครอบครัวในยามที่จำเป็น ปรับเป็นเงินออมได้ในยามที่ต้องการ หรือการวางแผนประกันสุขภาพระยะยาว
ซึ่งไม่ว่าลูกค้าจะเลือกยูนิต ลิงค์แบบใดก็ตาม ก็จะต้องทำแบบประเมินความสามารถในการยอมรับความเสี่ยงในการลงทุนก่อน
เพื่อให้ทางเอไอเอ แนะนำสัดส่วนการลงทุนที่เหมาะสม ให้สอดคล้องกับระดับความเสี่ยงที่ยอมรับได้ของลูกค้า
ลักษณะพิเศษของ ยูนิต ลิงค์ ไม่ใช่มีแค่โอกาสได้รับผลตอบแทนที่สูงกว่าประกันชีวิตแบบทั่วไป แต่ยังมีเรื่องความยืดหยุ่นอีกด้วย
เพราะจุดเด่นอีกอย่างหนึ่งของผลิตภัณฑ์กลุ่มยูนิต ลิงค์ คือ
เราสามารถเลือกทุนประกันชีวิตได้ตามที่ต้องการ และยังสามารถปรับเพิ่ม/ลดความคุ้มครองชีวิตได้ตามความต้องการของแต่ละช่วงชีวิต โดยไม่ต้องซื้อกรมธรรม์เล่มใหม่
และยิ่งไปกว่านั้นเราสามารถกำหนดเบี้ยประกันที่ต้องการชำระ และระยะเวลาชำระเบี้ยได้ด้วยตัวเอง
จึงทำให้ยูนิต ลิงค์เป็นรูปแบบประกันที่เหมาะสำหรับทุกเพศ และทุกวัย เพราะเราสามารถกำหนดเองได้ตามต้องการ
ทั้งหมดนี้มาจากพื้นฐานที่ว่า เราทุกคนน่าจะเข้าใจตัวเองมากที่สุด
ถ้าถามว่า ปัจจุบัน ยูนิต ลิงค์ได้รับความนิยมมากแค่ไหน
คุณสุขวัฒน์บอกว่า ยูนิต ลิงค์ ถือว่าเป็นประกันรูปแบบใหม่ ที่ในตอนนี้ได้รับความนิยม ซึ่งสำหรับเอไอเอ ยอดขายยูนิต ลิงค์ คิดเป็นสัดส่วนประมาณ 25 - 30% เลยทีเดียว และเอไอเอยังเป็นผู้ครองส่วนแบ่งการตลาดสูงสุดในปัจจุบัน
และเนื่องจากผลิตภัณฑ์ ยูนิต ลิงค์ เกี่ยวข้องกับการลงทุน จึงไม่ใช่ว่าใครก็ขายได้ เพราะทุกคนจะต้องมีการสอบ เพื่อให้ได้รับใบอนุญาตเท่านั้น ถึงสามารถเสนอผลิตภัณฑ์ตัวนี้ให้กับลูกค้าได้
เอไอเอ มีตัวแทนประกันชีวิตที่ได้รับใบอนุญาต IC License ที่สามารถให้คำปรึกษาด้านการประกันชีวิตและการเงินอย่างมืออาชีพ กว่า 10,000 คน ซึ่งมากที่สุดในประเทศไทย เรียกได้ว่า เป็นอีกหนึ่งจุดแข็งของเอไอเอ
นอกจากนี้ คุณสุขวัฒน์ได้ให้คำนิยามที่น่าสนใจว่า ที่ปรึกษาด้านการประกันชีวิต และการเงินทุกคนก็เหมือนเป็น ช่างตัดเสื้อ
ทุกคนสามารถตัดเสื้อได้เหมือนกันหมด
แต่คนไหนต่างหาก จะตัดเสื้อได้ตรงใจเรา คือเข้าใจว่าเราต้องการอะไร แบบไหนที่เหมาะกับเรา
ความรู้ ความเข้าใจ และประสบการณ์จึงเป็นเรื่องที่สำคัญ เพราะจะทำให้สามารถวางแผนทางการเงิน หรือตัดเสื้อให้กับลูกค้าได้อย่างเหมาะสม และตอบโจทย์ความต้องการของลูกค้าได้อย่างแท้จริง
จากเรื่องทั้งหมดนี้ เราอาจพอสรุปได้แล้วว่า
ความแข็งแกร่งทางการเงินของเอไอเอมีที่มาที่ไปอย่างไร ซึ่งหนึ่งในปัจจัยสำคัญก็คือ การมีบุคลากรที่เชี่ยวชาญทางด้านการลงทุน
และการพัฒนาผลิตภัณฑ์ใหม่ๆ ให้ตอบโจทย์คนได้ตามยุคสมัย อย่างประกันชีวิตแบบยูนิต ลิงค์
ก็ทำให้เอไอเอคงความเป็นผู้นำในอุตสาหกรรมประกันชีวิตมาอย่างยาวนาน และทั้งหมดนี้จึงทำให้ เอไอเอ เป็นบริษัทประกันชีวิตที่คนไทยไว้วางใจ และยอมรับเสมอมา จนถึงทุกวันนี้..